Na temelju članka 35. stavaka 2. Odluke o socijalnoj skrbi Grada Makarske (Glasnik Grada Makarske, br. 26/23, 6/24, 12/24, 16/24 i 13/25) i članka 3. Odluke o iznosu Prava na jednokratnu potporu redovitom studentu za akademsku godinu 2026./2027., KLASA: 602-01/26-01/16, URBROJ: 2181-6-06-3-26-1, Upravni odjel za javne potrebe i društvene djelatnosti Grada Makarske objavljuje

JAVNI POZIV
za podnošenje zahtjeva za priznavanje Prava na 
jednokratnu studentsku potporu redovitom studentu za akademsku godinu 2026./2027.

I.
Pozivaju se redoviti studenti preddiplomskih, diplomskih i integriranih studija ili stručnih i specijalističkih studija, uključujući studente u statusu redovitih studenta apsolvenata u razdoblju od dvanaest mjeseci trajanja tog statusa i studenti upisani na jedno od visokih učilišta u Republici Hrvatskoj, a koji ispunjavaju uvjet prebivališta iz članka 31. stavak 1. Odluke o socijalnoj skrbi Grada Makarske (hrvatski državljanin koji ima prijavljeno prebivalište na području grada Makarske kontinuirano tri godine, računajući unazad od dana podnošenja zahtjeva) da podnesu zahtjev za priznavanje Prava na jednokratnu studentsku potporu redovitom studentu s područja grada Makarske za akademsku godinu 2026./2027. (u nastavku: potpora).

II.
Ovisno o udaljenosti mjesta studiranja od grada Makarske, studenska potpora iznosi:
a) 150,00 eura za mjesto studiranja udaljeno do 100 kilometara,
a) 200,00 eura za mjesto studiranja udaljeno od 101 do 300 kilometara,
b) 300,00 eura za mjesto studiranja udaljeno od 301 do 500 kilometara,
c) 350,00 eura za mjesto studiranja udaljeno najmanje 501 kilometar.

III.
Studentu koji kao sportaš redovito sudjeluje na službenim natjecanjima sportskog kluba sa sjedištem u Makarskoj studentska potpora priznaje se u iznosu koji je dvostruko veći iznosu studentske potpore iz Točke II.

IV.
Uz zahtjev student obvezno prilaže i:
a. potvrdu o statusu redovitog studenta u akademskoj godini 2026./2027.,
b. presliku osobne iskaznice ili elektroničkog zapisa o prebivalištu iz sustava e-Građani.

Student koji se poziva na pravo iz Točke III. obavezno prilaže i:
a. zapisnike službenih natjecanja u tekućoj natjecateljskoj sezoni.

V.
Zahtjev za priznavanjem prava iz ovog Javnog poziva podnosi se putem emaila: pisarnica@makarska.hr, do zaključno s 28. veljače 2027.

KLASA: 602-01/26-01/16
URBROJ: 2181-6-06-3-26-2
Makarska, 26. listopada 2026.

